**Előterjesztés**

**Hévíz Város Önkormányzat Képviselő-testületének**

**2024. október 14-ei rendkívüli nyilvános ülésére**

**Tárgy:** HÉVÍZ-BALATON AIRPORT Kfttaggyűlés összehívásának kezdeményezése, felügyelőbizottsági tag visszahívása és választása

**Az előterjesztő:** Naszádos Péter polgármester

**Készítette:** dr. Tüske Róbert jegyző

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Hévíz-Balaton Airport Kft. (székhelye: 8380 Hévíz, Kossuth L. u. 1., cégjegyzékszám: Cg. 20–09–072648) a Magyar Állam 90,3 %-os és Hévíz Város Önkormányzat 9,7%-os tulajdonában áll. Főtevékenység: 52.23’08 Légi szállítást kiegészítő szolgáltatás és Hévíz-Balaton reptér üzemeltetése.

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1) bekezdése úgy rendelkezik általánosságban, hogy a köztulajdonban álló gazdasági társaságnál felügyelőbizottság létrehozása kötelező. A Hévíz-Balaton Airport Kft-t illetően tehát kötelező felügyelő bizottság választása.

A felügyelőbizottság három tagból áll. A felügyelő bizottság tagjait a taggyűlés választja. Egy felügyelőbizottsági tagot az önkormányzat jelölt, mely pozíciót Kepli József János tölti be. A felügyelőbizottság tagjai Kepli József János, Dr. Böröczky Rita, Juhász Szabolcs, megbízatásuk 2026. december 31-ig tart.

A Polgári Törvénykönyvről szóló 2013. évi V. törvény (a továbbiakban: Ptk.) szerint 3:26. § (5) bekezdés a felügyelőbizottsági tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni azzal, hogy a felügyelőbizottsági tag lemondó nyilatkozatát a jogi személy vezető tisztségviselőjéhez intézi. A Ptk. 3:25. § (1) bekezdés *c)* pontja szerint megszűnik a vezető tisztségviselői megbízatás visszahívással.

Javaslom Kepli József János felügyelőbizottsági tag visszahívását és helyette Dr. Horváth Viktória felügyelőbizottsági tagként történő megválasztásának kezdeményezését a taggyűlésen.

Dr Horváth Viktória pozíciót töltött be a Kehida Termál Gyógy- és Élményfürdő vezetésében, a Nemzetgazdasági Minisztérium turizmusért felelős helyettes államtitkáraként és nagyköveti feladatot is ellátott. A felkérést elfogadta.

Kérem a Tisztelt Képviselő-testületet a határozati javaslat elfogadására.

A döntés egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete, mint a HÉVÍZ-BALATON AIRPORT Korlátolt Felelősségű Társaság (székhelye: 8380 Hévíz, Kossuth L. u. 1., cégjegyzékszám: Cg. 20-09-072648, a továbbiakban: a Társaság) tagja, taggyűlés összehívását kezdeményezi Kepli József János felügyelőbizottsági tag visszahívását kezdeményezve és Dr. Horváth Viktória felügyelőbizottság tagjának megválasztását javasolva. Ennek érdekében a képviselő-testület mandátumot biztosít a polgármester részére. A visszahívás és megválasztás 2024. október 31-ig végrehajtott időpontjáról a képviselő-testület elfogadja a taggyűlés döntését.

2. A Képviselő-testület kéri az ügyvezetőt a taggyűlés soron kívüli összehívására.

Felelős: Naszádos Péter polgármester

Benkő Attila ügyvezető

Határidő: azonnal

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető |  |  |
| dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |