**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/13471-2/2024.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2024. október 14-ei rendkívüli nyilvános ülésre**

**Tárgy:** Hévízi Televíziós Szolgáltató Nonprofit Korlátolt Felelősségű Társaság felügyelőbizottság tagjainak visszahívása és választás

**Az előterjesztő:** Naszádos Péter polgármester

**Készítette:**  Dr. Keserű Klaudia jogász

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**Tárgy és tényállás ismertetése**

Tisztelt Képviselő-testület!

A Hévízi Televíziós Nonprogit Kft. alapítója Hévíz Város Önkormányzat, ezért az alapítói jogokat a Képviselő-testület gyakorolja.

Felügyelőbizottság tagjainak visszahívása, új tagok választása

A felügyelőbizottság a jogi személyek tulajdonosi ellenőrzésének egyik legfőbb eszköze. A tulajdonosok felügyelőbizottság létrehozásával ellenőrizhetik a jogi személy törvényes és gazdaságos működését, így legfőképpen az ügyvezetés ténykedéseit. Azaz a tulajdonosok a felügyelőbizottságon keresztül tarthatják szemmel legkézenfekvőbben az ügyvezetést. A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1) bekezdése úgy rendelkezik általánosságban, hogy a köztulajdonban álló gazdasági társaságnál felügyelőbizottság létrehozása kötelező. A Hévízi Televíziós NKft-t illetően tehát kötelező felügyelő bizottság választása. A felügyelőbizottság három tagból áll. A felügyelő bizottság tagjainak a Képviselő-testület a 137/2023. (VIII. 31.) számú határozatával Antal Anitát, Belasics Katalint és Góth Imre Árpádot választotta meg 2028. augusztus 31-ig.

Ezúton javaslom Antal Anita és Belasics Katalin felügyelő bizottsági tagok visszahívását, és helyettük Molnár Márta és Szabó Adrienn megválasztását 2028. augusztus 31-ig.

Az eljárás során mindkét esetben jogi képviselő igénybevétele kötelező, mivel az az alapító okirat módosításával jár, és a változásokat a Cégbíróságon át kell vezetni.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

A döntés minősített szótöbbséget igényel.

**2.**

**Határozati javaslat**

(amely a Hévízi Televíziós Szolgáltató Nonprofit Kft. …. /2024. (X. 14.) számú alapítói határozatának minősül)

1. Hévíz Város Önkormányzatának Képviselő-testülete, mint alapító a Hévízi Televíziós Szolgáltató Nonprofit Korlátolt Felelősségű Társaság (Székhely cím: 8380 Hévíz, Széchenyi utca 29., cégjegyzékszám: 20 09, 065266 adószám: 12785948-2-20) felügyelőbizottsági tagjai közül Antal Anita és Belasics Katalin tagokat 2024. október 31-ei hatállyal visszahívja.
2. A Képviselő-testület alapítói jogkörben eljárva felügyelőbizottsági tagjainak 2024. november 1-jétől 2028. augusztus 31-ig

a) Molnár Márta (an: …………, lakhely: ……………)

*b)* Szabó Adrienn (an: ………………., lakcím: ……………) megválasztja.

1. A Képviselő-testület, mint alapító felkéri az ügyvezetőt, hogy a felügyelőbizottság megbízásából következő intézkedéseket tegye meg, a megbízási szerződéseket kösse meg, egyben felkéri a felügyelőbizottság tagjait az elnök megválasztására.
2. A Képviselő-testület felhatalmazza polgármestert, hogy alapító Hévíz Város Önkormányzat képviseletében szükséges nyilatkozatokat tegye meg, az okiratokat írja alá.
3. A Képviselő-testület felkéri a felügyelőbizottság tagjait, hogy a cégnyilvánosságról, a bírósági cégeljárásról és a végelszámolásról szóló 2006. évi V. törvény 1. sz. mellékletének I.7.*a)* pontja szerint a tisztség elfogadásáról szóló, az összeférhetetlenségre is kiterjedő nyilatkozatukat tegyék meg.

Felelős: Naszádos Péter polgármester

Hévízi TV Nkft ügyvezető

Határidő: 2024. november 30.

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |