**Előterjesztés**

**Hévíz Város Önkormányzat Képviselő-testületének**

**2024. október 14-i rendkívüli nyilvános ülésére**

**Tárgy:** A Hévízi Turisztikai Nonprofit Kft. támogatása az adventi és szilveszteri rendezvények biztosításához

**Az előterjesztő:** Naszádos Péter polgármester

**Készítette:** Szintén László, közgazdasági osztályvezető

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**I.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz Város Önkormányzat Képviselőtestülete 105/2024.(VIII.29) határozatával 12.293.766,- Ft vissza nem térítendő támogatást biztosított a Hévízi Turisztikai Nonprofit Kft. részére a 2024. évi advent és szilveszteri rendezvények lebonyolítására.

Ez alapján 2024. szeptember 10-én, HIV/655-15/2024. iktatószámon megkötötték a felek a támogatási szerződést.

A Hévízi Turisztikai Nonprofit Kft., mint a turisztikai célú rendezvények lebonyolításáért felelős szervezet megkezdte a rendezvények megszervezését. A korábbi elszámolási maradványból odaítélt támogatás az előző évekhez képest magasabb színvonalú megrendezéséhez nagyobb fedezet szükséges.

Az adventi programsorozatra, illetve a szilveszteri ünnepségre 3.000.000,-Ft többlet támogatás szükséges, illetve 500.000 Ft marketing kiadásokra.

Hévíz Város Önkormányzat Képviselő-testületének 8/2022. (III. 31.) önkormányzati rendelete szabályozza az államháztartáson kívülre nyújtott támogatások eljárásrendjét

Alapvető rendelkezések, hogy:

*„3. § (1) Az önkormányzat képviselő-testülete a költségvetésről szóló rendeletében meghatározott előirányzatai terhére céljelleggel felhalmozási vagy működési célú támogatást nyújthat.*

*11. § (1) A Támogatói döntés alapján az 5. melléklet szerinti támogatási szerződést kell kötni.*

*(5) A támogatott a kapott támogatási összeget kizárólag a támogatási szerződésben megjelölt célokra fordíthatja, és más személy vagy szervezet részére támogatásként tovább nem adhatja.*

*12. § (1) A nyújtott támogatás célnak megfelelő, jogszerű felhasználásáról a támogatott köteles a támogatási szerződésben foglalt határidőig elszámolni*

*(2) A támogatottnak az alábbiak szerint kell elszámolnia:*

*a) szöveges és számszaki beszámolót készít, amely tartalmazza a támogatott tevékenység megvalósításának szakmai vonatkozásait, elemzi az eredményességet és részletes pénzügyi elszámolást ad,*

*b) kitölti a 6. melléklet szerinti elszámoló lapot,*

*c) a támogatott képviselője által hitelesített számla és számviteli bizonylatok másolatait csatolja, feltüntetve a támogatót és a támogatási szerződés számát,*

*d) a beszerzés megvalósítására megkötött szerződés, megrendelés vagy megállapodás 1-1 eredeti vagy a támogatott képviselője által hitelesített példányát,*

*(4) A támogatott különösen indokolt esetben kérheti az elszámolási határidő meghosszabbítását. A kérelmet írásban kell benyújtani, legkésőbb az elszámolási határidő lejártáig. A támogatási szerződés módosításáról, a határidő meghosszabbításáról a Támogató dönt.*

*13. § (1) A támogatott által benyújtott elszámolást és a támogatás célnak megfelelő, jogszerű felhasználását a létrejött támogatási szerződés figyelembevételével a Hévízi Polgármesteri Hivatal ellenőrzi. A tartalmi és számszaki ellenőrzés tényét a benyújtott elszámoláson, illetve a beszámolón dokumentálja.*

*15. § (1) Ha a támogatott a megállapodásban foglalt elszámolási határidőig nem, vagy nem szabályos módon számol el a támogatás felhasználásáról, akkor a támogatást a támogatottnak a Polgári Törvénykönyv szerinti, a támogatás átutalása és a visszafizetés közötti időre elszámolt késedelmi kamattal növelten kell visszafizetnie.*

*(2) A fel nem használt támogatást a támogatott az elszámolást követő 15 napon belül köteles az önkormányzat számlájára visszafizetni.*

*(3) A támogatásról való elszámolás elutasítása, vagy a részbeni elutasítása esetén a támogatott köteles a támogatási összeget, vagy a támogatási összegnek az elszámolással el nem fogadott részére eső összegét, annak utalása vagy átadása időpontjától számított a Polgári Törvénykönyv szerinti késedelmi kamattal együtt az önkormányzat támogatási szerződésben megjelölt pénzforgalmi számlájára visszafizetni.”*

Kérem a napirend megtárgyalását és határozat elfogadását. A döntéshez egyszerű szótöbbség szükséges.

**2.**

**HATÁROZATI JAVASLAT**

1. Hévíz Város Önkormányzat Képviselőtestülete a Hévízi Turisztikai Nonprofit Korlátolt Felelősségű Társaság (8380 Hévíz, Rákóczi u. 2. adószáma: 23141823220 cégjegyzékszáma: 20 09 071334) részére 3.500.000 forint többlet vissza nem térítendő támogatást biztosít a 2024. évi adventi és szilveszteri rendezvények lebonyolítására és marketing költségeire.
2. A Képviselő-testület a támogatás forrását a Hévíz Város Önkormányzat 2024. évi költségvetéséről szóló 1/2024. (II. 8.) önkormányzati rendelet 13. mellékelt 63. soráról (egyéb ki nem emelt) a 8. melléklet 2024. évi egyéb működési célú támogatások Áht-n belülre és kívülre melléklet új sorára 3.500.000 forint átcsoportosításával biztosítja
3. A Képviselő-testület felkéri a polgármestert a támogatási szerződés aláírására.

Felelős: Naszádos Péter polgármester

Határidő: 2024. október 20.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |